Ale Ildikó

festőművész

kiállítása

Helyszín: Somogyi–könyvtár I. emelet folyóiratolvasó

Szeged, Dóm tér 1-4.

Időpont: 2020. október 1. - 2020. november 3.

Megtekinthető: az intézmény nyitvatartási idejében

[www.sk-szeged.hu](http://www.sk-szeged.hu)

A tárlat személyesebb hangvételű megismerésére a művésszel való találkozás biztosít lehetőséget.

A látogató által választott időpont az alkotó alábbi e-mail címén egyeztethető:

[montazsvizualismuhely@gmail.com](mailto:montazsvizualismuhely@gmail.com)

A tárlat része a Magyar Festészet Napja programsorozatnak

Tájak, városképek, lebegő alakok – nézőpontok sokasága. Légies könnyedség, máskor pattogó dinamika jellemzi Ale Ildikó egyedi festői világát, melynek domináns kifejezőeszköze, technikája az alkotó festői eszköztárában oly jellemző pasztellkréta. A Szegeden élő művésznő 2003 óta tagja a Magyar Alkotóművészek Országos Egyesülete Képzőművészeti Tagozatának, lakóhelyén kívül számos országos és nemzetközi tárlaton mutatkozott már be. Kiállításain rendszerint egy-egy újabb sorozattal jelentkezik. A Somogyi Könyvtárban októberben látható válogatás azonban valami más, valami rendhagyó: egyszerre vannak jelen a korábbi évek és az újabb alkotói törekvések lenyomatai, amelyek közös nevezői az elvágyódás és a hazatalálás, melyek egyaránt jellemzik a több mint két évtizede aktívan alkotó Ale Ildikó képeinek hangulatát.

Képiró Ágnes, a Tornyai János Múzeum művészettörténésze

A művek megvásárolhatók

www.aleatelier.hu